63 ຄົນເສຍຊີວິດ ໃນເຫດລະເບີດ ຢູ່ອີຣັກ
63 ຄົນເສຍຊີວິດ ແລະອີກ 180 ກວ່າຄົນບາດເຈັບ ໃນເຫດລະເບີດຢູ່ອີຣັກ ຂະນະທີ່ວິກິດການ ທາງການເມືອງ ຍັງດຳເນີນຢູ່ຕໍ່ມາ
ເຈົ້າໜ້າທີ່ອີຣັກກ່າວວ່າ ມີເຫດລະເບີດແຕກຫຼາຍກວ່າສິບຄັ້ງທີ່ນະຄອນຫຼວງແບັກແດັດເຮັດ ໃຫ້ມີຜູ້ເສຍຊີວິດຢ່າງນ້ອຍ 63 ຄົນແລະໄດ້ຮັບບາດເຈັບຫຼາຍກວ່າ 180 ຄົນຂະນະທີ່ວິກິດ ການທາງດ້ານການເມືອງໃນປະເທດດັ່ງກ່າວຍັງດຳເນີນຢູ່ຕໍ່ມາໃນເວລານີ້ ການໂຈມຕີດ້ວຍລະເບີດ ທີ່ປະກົດວ່າມີການປະສານງານນັ້ນ ໄດ້ແຕກຂຶ້ນໃນທົ່ວນະຄອນ ຫຼວງຂອງອີຣັກ ສ່ວນໃຫຍ່ແລ້ວແມ່ນຢູ່ໃນຄຸ້ມຂອງພວກທີ່ນັບຖືສາສະໜາອິສລາມນິກາຍຊີ ໄອທ໌ ພຽງບໍ່ເທົ່າໃດມື້ ລຸນຫຼັງທີ່ໄດ້ມີການຖອນທະຫານອະເມຣິກັນຈຸສຸດທ້າຍ ອອກຈາກອີ ຣັກ ການໂຈມຕີເຫຼົ່ານີ້ມີຂຶ້ນໃນຂະນະທີ່ລັດຖະບານອີຣັກ ພາຍໃຕ້ການນຳພາຂອງພວກຊີໄອທ໌ ສືບຕໍ່ຊອກຫາຊ່ອງທາງຈັບຮອງປະທານາທິບໍດີ Tariq al-Hashemi ໃນຂໍ້ຫາທີ່ວ່າທ່ານ ວາງແຜນລອບສັງຫານສະມາຊິກຄົນອື່ນໆໃນຄະນະລັດຖະບານ ແຕ່ທ່ານ Hashemi ກ່າວໃນມື້ວານນີ້ວ່າ ການກ່າວຫາຂອງນາຍົກລັດຖະມົນຕີອີຣັກທ່ານ Nouri al-Maliki ແມ່ນມີຈຸດປະສົງທາງການເມືອງທີ່ທ່ານ Hashemi ເວົ້າວ່າຢາກເສີມ ຂະຫຍາຍອຳນາດຂອງທ່ານໃຫ້ເຂັ້ມແຂງຂຶ້ນຕື່ມ ຂະນະທີ່ສະຫະລັດຖອນທະຫານອອກໄປ ຈາກອີຣັກໃນເດືອນນີ້ ທ່ານ Hashemi ກ່າວຕໍ່ວີໂອເອວ່າ ນາຍົກລັດຖະມົນຕີ Maliki ຄວບຄຸມກຳລັງຮັກສາ ຄວາມສະຫງົບແລະໜ່ວຍສືບລັບແລະບໍ່ຍອມປ່ອຍໃຫ້ພວກເຈົ້າໜ້າທີ່ໆຖືກເລືອກຄົນອື່ນໆ ເຂົ້າໄປກ່ຽວຂ້ອງໃນເລື່ອງນີ້ ຮອງປະທານາທິບໍດີ Hashe mi ໄດ້ຫຼົບໜີໄປຍັງເຂດເຄິ່ງ ປົກຄອງຕົນເອງ Kurdistan ຂອງຊາວເຄີດໃນພາກເໜືອອີຣັກເພື່ອຫຼົບໜີໝາຍຈັບທີ່ອອກ ໃນອາທິດນີ້ ທ່ານ Hashemi ທີ່ນັບຖືສາສະໜາອິສລາມນິກາຍຊຸນນີ່ ກ່າວວ່າ ສະຫະລັດບໍ່ໄດ້ປະລະ ບອບການປົກຄອງແບບປະຊາທິປະໄຕ ໄວ້ໃນອີຣັກ ຊຶ່ງເຮັດໃຫ້ປະເທດດັ່ງກ່າວມີຄວາມ ຫຼໍ່ແຫຼມຕໍ່ການເຂົ້າແຊກແຊງຂອງອີຣ່ານຊຶ່ງເປັນເພື່ອນບ້ານ ໃນຕອນເຊົ້າຂອງມື້ວານນີ້ ທີ່ກອງປະຊຸມຖະແຫຼງຂ່າວຢູ່ນະຄອນຫຼວງແບັກແດັດນາຍົກລັດ ຖະມົນຕີ Maliki ໄດ້ຮຽກຮ້ອງໃຫ້ເຈົ້າໜ້າທີ່ເຄີດ ມອບໂຕຮອງປະທານາທິບໍດີ Hashemi ໃຫ້ແກ່ທາງການ